શહેરના કાલાવડ રોડ ઉપર આવેલ રૂડાનગર ૨માં રહેતા અને નિવૃત જીવન પસાર કરતા મંજુલાબેન કિશોરચંદ્ર દવે નામના ૬૬ વર્ષીય વિપ્ર વૃદ્ધાએ યુનિવર્સીટી પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેઓની સાથે તેમની દીકરી જે વ્યવસાયે એડવોકેટ છે તેઓ પણ સાથે રહે છે ગત તારીખ ૧૩ના રોજ રાત્રે ૩ વાગ્યા આસપાસ તેઓ ગાઢ ઊંઘમાં હોય અજાણ્યા તસ્કરો ડેલી ઠેકીને આવ્યા હતા અને ઘરમાં પ્રવેશ કરી તિજોરીમાંથી રોકડા ૧૯,૮૦૦ , સોના ચાંદીના દાગીના જેની કિંમત ૫,૪૦,૨૦૦ રૂપિયા થાય છે તે તથા લેપટોપ અને બે કેમેરા સહીત ૬,૨૫,૦૦૦ રૂપિયાનો મુદામાલ તસ્કરો ઉઠાવી ગયા હતા આ અંગે ફરિયાદ નોંધાવતા પીઆઇ આર એસ ઠાકર સહિતના સ્ટાફે જરૂરી કાર્યવાહી કરી હતી જયારે રાજનગર ચોકમાં રહેતા અને શિવોહમ નામની કન્સ્ટ્રક્શન સાઈટ ઉપર મેનેજર તરીકે ફરજ બજાવતા પ્રવીણભાઈ કાનજીભાઈ પરસાણા નામના પટેલ આધેડે માલવીયાનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે આ નવી બનતી બિલ્ડિંગમાં પહેલા માળે વિત્રા કંપનીના બ્રાસના ૪૫ નળ રાખવામાં આવ્યા હતા જે ગત તારીખ ૬ના રોજ ફ્લેટ બંધ કર્યા બાદ ૭ તારીખે સવારે આવીને જોતા સીસીટીવી કેમેરાના એંગલ ફેરવી નાખેલા જોવા મળ્યા હતા જેથી ફ્લેટમાં જઈને ચેક કરતા ૮૯,૨૬૦ રૂપિયાના ૪૫ નળ ગાયબ હતા જેથી કોઈ અજાણ્યો ઈસમ ચોરી ગયો હોય તે અંગે ફરિયાદ નોંધાવતા પીએસઆઇ પી એલ ધામા સહિતના સ્ટાફે જરૂરી કાર્યવાહી કરી હતી જો કે આ બંને ચોરીમાં એક જ ગેંગની સંડોવણી હોય પોલીસે ભેદ ઉકેલી નાખી આરોપીઓ હાથવેંતમાં હોવાનું જાણવા મળ્યું છે